《憨山上人渡海邀余说法》
明代·王弘诲

杯渡南溟似祖磨，当年发愿意如何。黄龙世远禅机寂，白马经如佛法多。

振锡琼花移宝树，浣衣孝水接恒河。人天此会良非偶，祇苑谁传證道歌。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。